Gloria Bistrița și Dunărea Brăila se vor întâlni în Turneul Final Four al European League la handbal feminin, conform tragerii la sorţi de marţi.
Gloria Bistrița vs Dunărea Brăila, în Final Four-ul European League
În cealaltă semifinală se vor duela Storhamar (Norvegia) şi Neptunes Nantes (Franţa).
Turneul Final Four va avea loc în zilele de 11 și 12 mai, la Graz.
Campioana en-titre este Ikast Handbold, echipă care a evoluat în acest sezon în Liga Campionilor.
De știut
- Gloria Bistrița este singura echipă neînvinsă în această ediţie a European League. De cealaltă parte, Dunărea Brăila a pierdut un singur meci din cele 12 jucate (a venit din preliminarii).
- În Liga Naţională (Liga Florilor), Gloria a câștigat meciul tur cu Dunărea Brăila, scor 27-26.
- Neptunes Nantes a cucerit trofeul EHF European League în anul 2021.